Ons het vir die naweek by Oakhurst Hotel ingeboek omdat dit naby die motorskouterrein was. Pragtige hotel met baie vriendelike personeel. Hulle het ons tuis laat voel en die ontbyt was skitterend. Lekker buite langs die swembad gekuier in die aande omdat die weer ons toegelaat het. Die kamer was basies maar niks het ontbreek nie. Skoon en netjies. Ons sal vir seker weer hier oornag. Die ander voordeel van die hotel is sy ligging. Jy is stapafstand van heerlike restaurante as jy nie by die hotel sou wou eet nie. Die verkeer (as daar was) het glad nie gepla nie. Ons het heerlik geëet en geslaap. Lieflike plek met lieflike mense.
Heerlik gebly, baie goeie waarde vir geld. Personeel baie vriendelik, sal beslis die hotel aanbeveel, en sal in die toekoms vir seker weer van hulle gebruik maak.
Ons het lekker gekuier (drie nagte). My dogter en ek moes 'n ekstra duvet vra aangesien hulle nie 2 enkelbeddens voorsien het nie. Daar was geen WiFi-ontvangs in kamer 103 en 104 nie. Ons het op twee moontlikhede probeer inskakel, maar elke keer die sein verloor. Ons het met die baie gawe bestuurderes daaroor gepraat. My dogter moes 'n voorlegging voorberei en ons moes dit maar in die sitkamer doen. Die stort was baie vuil en het beslis 'n goeie jik behandeling nodig gehad. Die stoel in die kamer was lendelam. Ek sal weer teruggaan na die hotel aangesien ek seker is dat die plek, onder bestuur van Me Ackermann, beslis sal verbeter. Tien uit tien vir die personeel in eetkamer!
Die hotel het 'n baie aangename atmosfeer. Die personeel is vriendelik en behulpsaam. Sal weer van Oakhurst gebruik maak wanneer ek George weer besoek.
Lekker uitrus plek. Oulike staf en baie skoon. Naby al die eetplekke. Oor die algemeen 'n aangename ervaring.